CELEX: 62012CN0190
Language: el
Date: 2012-04-23 00:00:00
Title: Υπόθεση C-190/12: Αίτηση για την έκδοση προδικαστικής αποφάσεως, την οποία υπέβαλε το Wojewódzki Sąd Administracyjny w Bydgoszczy (Πολωνία) στις 23 Απριλίου 2012 — Emerging Markets Series of DFA lnvestment Trust Company κατά Dyrektor Izby Skarbowej w Bydgoszczy

14.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/4
            
         Αίτηση για την έκδοση προδικαστικής αποφάσεως, την οποία υπέβαλε το Wojewódzki Sąd Administracyjny w Bydgoszczy (Πολωνία) στις 23 Απριλίου 2012 — Emerging Markets Series of DFA lnvestment Trust Company κατά Dyrektor Izby Skarbowej w Bydgoszczy
   (Υπόθεση C-190/12)
   2012/C 209/05
   Γλώσσα διαδικασίας: η πολωνική
   
      Αιτούν δικαστήριο
   
   Wojewódzki Sąd Administracyjny w Bydgoszczy
   
      Διάδικοι στην υπόθεση της κύριας δίκης
   
   
      Προσφεύγουσα: Emerging Markets Series of DFA lnvestment Trust Company
   
      Καθού: Dyrektor Izby Skarbowej w Bydgoszczy
   
      Προδικαστικά ερωτήματα
   
   
               1)
            
            
               Εφαρμόζεται το άρθρο 56, παράγραφος 1, ΕΚ (νυν άρθρο 63 ΣΛΕΕ) προκειμένου να εκτιμηθεί η νομιμότητα της εφαρμογής από κράτος μέλος κανόνων του εθνικού δικαίου, οι οποίοι εισάγουν διαφοροποιήσεις όσον αφορά τη νομική θέση των φορολογουμένων, καθόσον χορηγούν σε επενδυτικό οργανισμό που έχει την έδρα του εντός κράτους μέλους της Ευρωπαϊκής Ένωσης, στο πλαίσιο γενικής προσωπικής απαλλαγής, απαλλαγή από τον κατ’ αποκοπή φόρο εισοδήματος εταιρειών για ληφθέντα μερίσματα, πλην όμως δεν προβλέπουν την απαλλαγή αυτή για επενδυτικό οργανισμό, ο οποίος έχει τη φορολογική εγκατάστασή του στις ΗΠΑ;
            
         
               2)
            
            
               Μπορεί η διαφορετική φορολογική μεταχείριση επενδυτικών οργανισμών που έχουν την έδρα τους σε τρίτο κράτος και επενδυτικών οργανισμών που έχουν την έδρα τους σε κράτος μέλος της Ευρωπαϊκής Ένωσης, η οποία προβλέπεται στο εθνικό δίκαιο σχετικά με την προσωπική απαλλαγή στον τομέα του φόρου εισοδήματος εταιρειών, να θεωρηθεί δικαιολογημένη υπό το πρίσμα του άρθρου 58, παράγραφος 1, στοιχείο α', ΕΚ σε συνδυασμό με το άρθρο 58, παράγραφος 3, ΕΚ (νυν άρθρο 65, παράγραφος 1, στοιχείο α', ΣΛΕΕ σε συνδυασμό με το άρθρο 65, παράγραφος 3, ΣΛΕΕ);